AIŠKINAMASIS RAŠTAS

Dėl Molėtų rajono savivaldybės ilgalaikio materialiojo turto perdavimo Molėtų krašto muziejui valdyti patikėjimo teise

1. Parengto tarybos sprendimo projekto tikslai ir uždaviniai:

Tikslas - perduoti savivaldybės biudžetinei įstaigai Molėtų krašto muziejui (kodas 188202764) patikėjimo teise valdyti, naudoti ir disponuoti juo savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą:

1. neįgaliųjų keltuvą, kurio įsigijimo savikaina 13175,40 Eur, finansavimo šaltinis - valstybės biudžeto lėšos; balansinė sąskaita 1209401 (kito ilgalaikio materialiojo turto įsigijimo savikaina);
2. Nilo krokodilo iškamšą, kurios įsigijimo savikaina 21924,0 Eur, iš jų: 8954,0 Eur - savivaldybės biudžeto lėšos, 12970,0 Eur - kiti šaltiniai; balansinė sąskaita 1207101 (muziejinių vertybių įsigijimo savikaina).
3. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo įstatymo 12 straipsnio 2 dalis nustato, kad „savivaldybių turtą patikėjimo teise valdo, naudoja ir disponuoja juosavivaldybių institucijos, įstaigos ir organizacijos, savivaldybių įmonės pagal įstatymus savivaldybių tarybų sprendimuose nustatyta tvarka.

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašas, patvirtintas Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, nustato Molėtų rajono savivaldybei nuosavybės teise priklausančio turto: ilgalaikio ir trumpalaikio materialiojo, nematerialiojo turto ir nuosavybės vertybinių popierių perdavimą valdyti, naudoti ir disponuoti juo patikėjimo teise.

1. Laukiami rezultatai:

Perduotas Molėtų krašto muziejui savivaldybės nekilnojamasis turtas bus naudojamas įstaigos nuostatuose nustatytoms veikloms vykdyti.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2018 m. birželio 28 d. sprendimu Nr. B1-154 „Dėl medžioklės trofėjų priėmimo” perėmė medžioklės trofėjų kolekciją, kurios vertė 361 930 eurų. Vienam medžioklės trofėjui – Nilo krokodilo iškamšai buvo skirtos savivaldybės biudžeto lėšos muziejaus eksponatui sukurti. Bendra sukurto turto įsigijimo savikaina 21924,0 Eur. Šiuo metu turtas apskaitytas Administracijos buhalterinėje turto apskaitoje. Šis turtas yra muziejinė vertybė, todėl tikslinga jį perduoti Molėtų krašto muziejui.

Neįgaliųjų keltuvas nupirktas įgyvendinant investicinį projektą „Kultūros namų pastato rekonstrukcijos Molėtuose, Inturkės g. 4 projektas“ ir bus naudojamas neįgaliųjų asmenų patekimui į Molėtų krašto muziejaus patalpas.